6.9.2022
DA
Den Europæiske Unions Tidende
C 342/113 Onsdag den 16. februar 2022
100 mio.
screeningtests ikke kunne gennemføres i Europa under pandemien, og at 1 mio.
kræfttilfælde således ikke blev diagnosticeret; der henviser til, at en ud af fem kræftpatienter ikke fik den nødvendige kirurgiske behandling eller kemoterapi i tide (27); der henviser til, at sundhedspersonalet var bebyrdet med indsatsen mod pandemien og har skullet udføre deres arbejde i et særdeles stressende arbejdsmiljø;
G.
der henviser til, at sundhedskompetence omfatter erhvervelse af viden og færdigheder, bevidsthed om rettigheder og selvtillid for at kunne gribe til handling og forbedre sin egen og samfundets sundhed; der henviser til, at foranstaltninger til fremme af sundhedskompetence under handlingsplanen bør fokusere på at styrke patienternes og borgernes stilling gennem topmoderne kommunikationsformer og ved at indhente ekspertise fra og samarbejde med patientorganisationer og andre ikkestatslige organisationer, der har arbejdet på at udbrede sundhedskompetencer i årevis; der henviser til, at en styrkelse af patienternes stilling indebærer, at de skal hjælpes til at forstå deres rettigheder; der henviser til, at man i alle bestræbelser på at øge sundhedskompetencerne, herunder de digitale, bør tage hensyn til personer, der oplever eksklusion, og behov hos personer med indlæringsvanskeligheder; der henviser til, at der bør tages hensyn til uligheder i viden om, adgang til og brug af IT-redskaber såvel som regionale, nationale, sociale og økonomiske forskelle; der henviser til, at de nødvendige oplysninger bør foreligge på udbredte ikke-EU-sprog for at kunne formidles til migranter, nyankomne og andre sårbare grupper og mindretal; der henviser til, at bestræbelser på at forbedre sundhedskompetencerne også bør omfatte et ansvar for at hjælpe borgerne med at indkredse desinformation, idet de skadelige virkninger, som dette kan have på alle områder af kræftplejen, herunder forebyggelse, vaccination og behandling, skal bemærkes;
H.
der henviser til, at ca. 40 % af kræfttilfældene i EU kan forebygges; der henviser til, at forebyggelse er mere effektiv end nogen helbredelse og er den mest omkostningseffektive langsigtede kræftbekæmpelsesstrategi; der henviser til, at handlingsplanen bør omfatte alle vigtige risikofaktorer og sociale determinanter for kræft; der henviser til, at EU-niveauet er afgørende for kræftforebyggelse, da det har betydelige kompetencer, der påvirker de fleste risikofaktorer for kræft;
I.
der henviser til, at kræft ifølge rapport nr.
21/2019 fra Det Europæiske Miljøagentur (EEA) er den største ikkesmitsomme sygdom, der kan tilskrives miljøet, idet mere end 250 000 kræftdødsfald blev tilskrevet miljørelaterede årsager i 2016 i 32 europæiske højindkomstlande; der henviser til, at EEA har udpeget luftforurening, kemikalier, forbrænding af indendørs brændsel og stråling som miljømæssige risikofaktorer for kræft;
J.
der henviser til, at luftforurening er en væsentlig drivkraft for dødelighed, idet forurenende stoffer fra en lang række kilder, herunder energi, transport, landbrug og industri, bidrager til 400 000 for tidlige dødsfald om året, herunder lungekræft, hjertesygdomme og slagtilfælde;
K.
der henviser til, at Kommissionen i sin meddelelse om et styrket samarbejde mod sygdomme (COM(2018)0245) anbefaler, at der udarbejdes EU-retningslinjer for etablering af omfattende elektroniske vaccinationsinformations­ systemer på nationalt niveau med henblik på effektivt tilsyn med immuniseringsprogrammerne; der henviser til, at dette bør ske under nøje iagttagelse af databeskyttelsesreglerne; der henviser til, at humant papillomvirus (HPV) er en seksuelt overført infektion, der hænger sammen med næsten 5 % af alle kræfttilfælde hos kvinder og mænd på verdensplan, herunder livmoderhalskræft og kræft i svælget såvel som analkræft, peniskræft, vaginalkræft, vulvakræft; der henviser til, at det er nødvendigt at indfri både målene for HPV-vaccinationsdækning for piger og at opstille kyndig og veltilrettelagt screening for livmoderhalskræft for at kunne indfri WHO's 2030-mål for udryddelse af livmoderhalskræft som folkesundhedsproblem; der henviser til, at HPV-vaccinationsraterne er bekymrende lave på tværs af medlemsstaterne; der henviser til de beklageligvis store forskelle i vaccinationsdækningen mellem medlemsstaterne fra under 30 % til over 70 % (idet det krævede niveau for flokimmunitet er 70 %); der henviser til, at Helicobacter pylori er den primære vigtigste smitsomme årsag til kræft på verdensplan, primært for ikkekardiogastrisk adenocarcinom;
L.
der henviser til, at forekomsten af visse endokrine kræftformer (f.eks. kræft i skjoldbruskkirtlen, brystkræft og testikelkræft) er stigende; der henviser til, at endokrine behandlinger af hormonafhængige kræftformer kan have endokrine bivirkninger; der henviser til, at kræftbehandlinger kan have langsigtede virkninger såsom endokrine co-morbiditeter hos tidligere kræftpatienter; der henviser til, at fedme er en kendt risikofaktor for mange kræftformer, herunder endokrine kræftformer; der henviser til, at eksponering for hormonforstyrrende stoffer vides at have
(27)
https://www.europeancancer.org/resources/201:time-to-act.html https://www.europeancancer.org/timetoact/impact/data-intelligence